Document ID: /roh_data/filtered/Billingualer_Corpus_interleaved-de-rm.jsonl.gz/1618

This is a text translated from German to Rumantsch Grischun.
Kommission für Staatspolitik und Strategie bereitet Junisession des Grosser Rates vor

Zur Vorbereitung der Junisession 2009 in Poschiavo hat die Kommission für Staatspolitik und Strategie (KSS) unter dem Vorsitz von Grossrat Jon Domenic Parolini in zwei Sitzungen diverse Sachgeschäfte in Anwesenheit von Regierungsrat Martin Schmid und Regierungspräsident Hansjörg Trachsel vorberaten.

In der Junisession wird unter anderem die parlamentarische Beratung der Vorlage zur Bündner NFA fortgesetzt. Dies bot der Kommission für Staatspolitik und Strategie die Gelegenheit, sich nochmals intensiv mit ausgewählten Themenbereichen hieraus zu beschäftigen. In diesem Zusammenhang sind insbesondere und schwerpunktmässig die Bereiche Schule und familienergänzende Kinderbetreuung zu erwähnen. Ein wichtiges Anliegen für die Kommission ist insbesondere, dass der Kindergarten und die Volksschule sowie die Bereiche Gesundheit und Soziales weiterhin Verbundaufgaben von Gemeinden und Kanton bleiben. Diese Absicht soll explizit in einer gesetzlichen Bestimmung des Mantelgesetzes zum Ausdruck kommen. Die Erwähnung dieser Absicht im Mantelgesetz hat aber keine Verschiebung weder der Kompetenzen noch der finanziellen Verteilung zwischen dem Kanton und den Gemeinden für die entsprechenden Bereiche zur Folge.

In Nachachtung eines von der Kommission veranlassten Rechtsgutachtens beantragen Kommission und Regierung dem Grossen Rat die Anpassung des Mittelschulgesetzes dahingehend, dass die Gemeinden für die ersten zwei Jahre des Untergymnasium für die in ihrer Gemeinde wohnhaften Jugendlichen beitragspflichtig werden, während gleichzeitig die Eltern von der Leistung von Schulgeld befreit werden sollen.

Bei der familienergänzenden Kinderbetreuung beantragt die Kommission in Berücksichtigung der Anträge von Parlamentsmitgliedern, denen sie sich vorbehaltlos anschliesst, dass die Beratung und Unterstützung der Gemeinden und Anbieter durch den Kanton erfolgen. Der Kanton soll auch für die Festlegung der Berechnungsweise der Normkosten zuständig sein. Die Beteiligung der Wohnsitzgemeinden des betreuten Kindes soll ferner nach der Auffassung der Kommission in den drei ersten Betriebsjahren der Anbieter mindestens 50 Prozent, später mindestens 40 Prozent betragen. Mit dem aus dem Ratsplenum gestellten Antrag, wonach, falls sich die Standortgemeinde mit einem höheren Prozentsatz an den Normkosten beteiligt, dieser auch für die Wohnsitzgemeinde gelten soll, kann sich die Kommission ebenfalls einstimmig anfreunden.

Mit Bezug auf die in der Aprilsession vom Grossen Rat in erster Lesung bereits beschlossenen Gesetze über die öffentliche Sozialhilfe und Unterstützung Bedürftiger stellt eine Kommissionsminderheit einen Rückkommensantrag, verbunden mit dem Vorschlag, die Organisation der Sozialdienste und deren Aufgabenerfüllung beim Kanton zu belassen und die Finanzierung der durch sie erbrachten Leistungen von den Gemeinden tragen zu lassen. Ein abschliessender Diskussionspunkt bildete schliesslich die Frage des Referendums. Eine Kommissionsminderheit befürwortet die Unterstellung der NFA-Vorlage unter das sogenannte freiwillige Referendum. Die Kommissionsmehrheit will zusammen mit der Regierung, das Mantelgesetz über die Bündner NFA dem fakultativen Referendum unterstellen.

Die Kommission setzte sich ferner mit der dritten und letzten Etappe von GRiforma auseinander. Sie beantragt dem Grossen Rat einstimmig, auf dieses Geschäft einzutreten. Mit wenigen kleinen Änderungen folgt die Kommission auch inhaltlich den Vorschlägen der Regierung gemäss Botschaft.

Ein weiteres Thema bildete die Erfolgskontrolle Jahresprogramm 2008 der Regierung. Nachdem alle Fragen von der Regierung direkt beziehungsweise auf schriftlichem Wege befriedigend beantwortet werden konnten, beantragt die Kommission dem Grossen Rat, auf das Jahresprogramm 2008 einzutreten und dieses zur Kenntnis zu nehmen.

Auskunftsperson:

Jon Domenic Parolini, Präsident der Kommission für Staatspolitik und Strategie, Tel. 081 860 03 05 oder 079 280 72 92

Gremium: Kommission für Staatspolitik und Strategie

Quelle: dt Kommission für Staatspolitik und Strategie

11.06.2009
La cumissiun per politica da stadi e strategia prepara la sessiun da zercladur dal cussegl grond

Per preparar la sessiun da zercladur 2009 a Puschlav ha la cumissiun per politica da stadi e strategia (CPSS) predeliberà differentas fatschentas. Quai ha ella fatg en dus sesidas sut il presidi da Jon Domenic Parolini ed en preschientscha da cusseglier guvernativ Martin Schmid e dal president da la regenza Hansjörg Trachsel.

En la sessiun da zercladur vegnan tranter auter cuntinuadas las tractativas parlamentaras concernent il project per la NGF grischuna. Quai ha dà l'occasiun a la cumissiun per politica da stadi e strategia da sa fatschentar anc ina giada intensivamain cun tscherts secturs tematics da quest project. En quest connex ston vegnir menziunads en spezial e pricipalmain ils secturs da la scola e da la tgira d'uffants cumplementara a la famiglia. In giavisch impurtant per la cumissiun è en spezial che la scolina e che la scola populara sco er ch'ils secturs da la sanadad e dals fatgs socials restian vinavant incumbensas communablas dal chantun e da las vischnancas. Quest intent duai vegnir punctuà explicitamain en ina disposiziun legala da la lescha generala. La menziun da quest intent en la lescha generala na chaschuna dentant nagin spustament ni da las cumpetenzas ni da la repartiziun finanziala tranter il chantun e las vischnancas per ils secturs correspundents.

Observond in'expertisa giuridica ch'è vegnida fatga per incumbensa da la cumissiun fan la cumissiun e la regenza la proposta al cussegl grond d'adattar la lescha davart las scolas medias, uschia che las vischnancas ston pajar ils emprims dus onns dal gimnasi inferiur per ils giuvenis che vivan en questas vischnancas, entant ch'ils geniturs vegnan a medem temp deliberads da pajar las taxas da scola.

En cas da la tgira d'uffants cumplementara a la famiglia propona la cumissiun – observond las propostas da las commembras e dals commembers dal parlament, las qualas ella surpiglia senza resalvas – ch'il chantun duai esser l'instanza che cusseglia e che sustegna las vischnancas e las purschidras ed ils purschiders. Il chantun duai er esser responsabel per determinar la moda da calcular dals custs normads. Tenor l'opiniun da la cumissiun duai la participaziun da la vischnanca da domicil da l'uffant tgirà plinavant importar almain 50 pertschient ils emprims trais onns da gestiun da las purschidras u dals purschiders e pli tard alura almain 40 pertschient. La dumonda dal plenum dal parlament, tenor la quala la procentuala pli auta per ils custs normads duai er valair per la vischnanca da domicil, sche la vischnanca, nua che l'instituziun respectiva da tgira sa chatta, sa participescha cun ina tala als custs normads è vegnida acceptada unanimamain da la cumissiun.

Sa referind a la lescha davart l'agid social public ed a la lescha davart il sustegn da persunas basegnusas ch'èn gia vegnidas concludidas dal cussegl grond en ina emprima lectura la sessiun d'avrigl ha ina minoritad da la cumissiun fatg la proposta da revegnir a questas leschas e cumbinà ella cun la proposta da laschar tar il chantun l'organisaziun dals servetschs socials e l'adempliment da lur incumbensas e da surdar a las vischnancas la finanziaziun da las prestaziuns ch'ellas han furnì. In puntg da discussiun final è alura stada la dumonda dal referendum. Ina minoritad da la cumissiun beneventa ch'il project da la NGF vegnia suttamess facultativamain ad in referendum. Ensemen cun la regenza vul la maioritad da la cumissiun suttametter la lescha generala davart la NGF grischuna al referendum facultativ.

Ultra da quai è la cumissiun sa fatschentada cun la terza ed ultima etappa da GRiforma. Ella propona unanimamain al cussegl grond d'entrar en quest project. Cun excepziun d'in pèr paucas midadas pitschnas suonda la cumissiun – er en quai che reguarda il cuntegn – las propostas da la regenza tenor missiva.

In ulteriur tema è stada la controlla dal success dal program da l'onn 2008 da la regenza. Suenter che tut las dumondas han pudì vegnir respundidas cuntentaivlamain da la regenza en moda directa u per correspundenza, propona la cumissiun al cussegl grond d'entrar en il program da l'onn 2008 e da prender enconuschientscha da quel.

Infurmaziuns:

Jon Domenic Parolini, president da la cumissiun per politica da stadi e strategia,tel. 081 860 03 05 u 079 280 72 92

Gremi: cumissiun per politica da stadi e strategia

Funtauna: rg cumissiun per politica da stadi e strategia

11.06.2009